Maalivahti Otso Virtanen liittyi Kuopion Palloseuran pelaajavahvuuteen

”Joukkueen treeneissä on hyvä meininki”

Maalivahtiliittyi viikonlopun aikana Kuopion Palloseuran riveihin uutena sopimuspelaajana. Virtanen saapui Kuopioon skottiseura Hibernian FC:stä ja osallistui KuPS-joukkueen maanantain aamupäiväharjoituksiin Kuopio-hallissa.”Jätkät ovat hyvässä vauhdissa. Treeneissä on hyvä meininki, on kiva liittyä mukaan. Kaikki ovat aika hyvässä kunnossa ja hyvältä näyttää”, Virtanen totesi ensimmäisten KuPS-harjoitusten jälkeen.Maalivahti jätti lauantaina jäähyväiset skotlantilaisseuran pelikavereilleen vieraspelireissun yhteydessä.”Lauantaina mentiin vierasotteluun pelaamaan Mortonia vastaan. En ollut mukana kokoonpanossa. Tultiin bussilla pois ja käteltiin siinä kaikki pelikaverit, he tiesivät että lähden pois. Sunnuntaina aamulla oli lähtö lentokentälle ja matkustin Tukholman ja Tampereen kautta Kuopioon”, Virtanen kertoo viikonlopun ohjelmastaan.Kuopion Palloseuran päävalmentajaluonnehtii Virtasta Veikkausliigan parhaimmaksi maalivahdiksi. Pelaaja ottaa hienon kommentin vastaan kunnioittavin ja nöyrin mielin.”On loistavaa kuulla, että luottoa tulee noin kovalta koutsilta kuin Honkavaara on. Arvostan sitä tosi paljon, se on iso kommentti valmentajalta. Täytyy pystyä vastaamaan siihen”, Virtanen toteaa ja sanoo olevansa valmis pelaamaan perjantaisessa JJK-ottelussa Kuopio-hallissa.